29. 5. 1999 De Europæiske Fællesskabers Tidende L 135/1 (Retsakter hvis offentliggørelse er obligatorisk) RÅDETS FORORDNING (EF) Nr. 1110/1999 af 10. maj 1999 om sikring af toldfri behandling af nærmere bestemte aktive farmaceutiske ingredienser på WHO-'s liste over internationale fællesnavne (INN-navne) og af nærmere bestemte varer, der anvendes til fremstilling af farmaceutiske færdig- RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: (1) — Under forhandlingerne i Uruguay-runden drøftede Fællesskabet og en række lande toldfri behandling af farmaceutiske produkter; (2) — deltagerne i disse drøftelser konkluderede, at ud over varer henhørende under kapitel 30 i det harmoniserede system (HS) og HS-position 2936, 2937, 2939 og 2941 bør der tilstås toldfrihed til nærmere angivne aktive farmaceutiske ingredienser med internationale fællesnavne (INN-navne) fra Verdenssundhedsorganisationen (WHO) samt for nærmere angivne salte, estere og hydrater af sådanne varer, og desuden for nærmere angivne varer, der anvendes til produktion og fremstilling af farmaceutiske færdigvarer; (3) — resultaterne af drøftelserne som gengivet i referatet blev indarbejdet i deltagernes toldlister, der er bilagt Marrakesh-protokollen til GATT 1994; (4) deltagerne konkluderede endvidere, at repræsentan- terne for de medlemmer af Verdenshandelsorgani- sationen (WTO), der deltog i drøftelserne, skal mødes inden for WTO's Råd for Handel med Varer, sædvanligvis mindst én gang hvert tredje år, for at revidere varedækningen med henblik på ved konsensus at tilføje yderligere farmaceutiske produkter, der ikke længere skal belægges med told; (5)  den anden sådanne revision har fundet sted med den konklusion, at der skal ydes toldfri behandling af yderligere INN-navne og produkter, der bruges til produktion og fremstilling af farmaceutiske færdigvarer, og at listen over nærmere bestemte præfikser og suffikser for salte og estere af INN- navne skal udvides — UDSTEDT FØLGENDE FORORDNING: Artikel 1 Fra den 1. juli 1999 tilstår Fællesskabet toldfritagelse for de i bilag I angivne INN-navne samt for salte, estere og hydrater af sådanne produkter. Artikel 2 Fra den 1. juli 1999 tilstår Fællesskabet toldfritagelse for de produkter, der anvendes til produktion og fremstilling af farmaceutiske færdigvarer, der er opført i bilag II Artikel 3 Fra den 1. juli 1999 omfatter de nærmere bestemte præfikser og suffikser til INN-navne, som er berettiget til toldfri behandling, de i bilag III opførte præfikser og suffikser. Artikel 4 Denne forordning træder i kraft på syvendedagen efter offentliggørelsen i De Europæiske Fællesskabers Tidende.